সৌদি পেশাদার লিগ

সৌদি পেশাদার লিগ (আরবি: دوري المحترفين السعودي দাওরিয় রোশন আস-সৌদি) বা সৌদি ফুটবল লিগ হচ্ছে সৌদি আরবের অ্যাসোসিয়েশন ফুটবল লিগের শীর্ষ বিভাগ। স্পন্সরশিপজনিত কারণে এটি রোশন সৌদি লিগ নামে পরিচিত।

সৌদি পেশাদার লিগ প্রথম ১৯৭৬ সালে অনুষ্ঠিত হয়, আল হিলাল সবচেয়ে সফল দল, দলটি লিগের ইতেহাসে (২০২২–২৩ পর্যন্ত) ১৮ বার শিরোপা লাভ করেছে।

২০২৩ সালে শুরু হওয়া, লোভনীয় চুক্তির ফলে ইউরোপীয় লিগ থেকে অসংখ্য শীর্ষ স্তরের খেলোয়াড়দের আকর্ষণ করার কারণে লিগটি আন্তর্জাতিকভাবে ব্যাপকভাবে প্রচার ঘটে। অবিলম্বে একটি তারকা-খচিত লীগে পরিণত হয়। দেশটির পাবলিক ইনভেস্টমেন্ট ফান্ড সৌদি ভিশন ২০৩০ প্রোগ্রামের অংশ হিসাবে একই বছরে চার প্রতিষ্ঠাতা ক্লাবদের (আল-আহলি, আল-ইত্তিহাদ, আল-হিলাল এবং আল-নাসর) ৭৫% অংশীদারিত্ব নিয়েছে।

ইতিহাস 
পঞ্চাশের দশকের শেষ নাগাদ সৌদি আরবের ফুটবল আঞ্চলিক ভিত্তিতে সংগঠিত ছিল, তখন দেশব্যাপী একমাত্র টুর্নামেন্ট ছিল কিংস কাপ। ১৯৫৭ সালে মধ্য, পশ্চিম, পূর্ব এবং উত্তর অঞ্চলের আঞ্চলিক টুর্নামেন্ট সহ প্রথম জাতীয় লিগ অনুষ্ঠিত হয়, সেসময় কিংস কাপের জন্য যোগ্যতা অর্জনের জন্য ক্লাবগুলি তাদের আঞ্চলিক লিগে অংশ নিত এবং চূড়ান্ত পর্বে কিংস কাপে সুযোগ পেত। কিংস কাপের বিজয়ীকে লিগের বিজয়ী ধরা হতো।

১৯৮১ সালে ক্লাবের সংখ্যা বৃদ্ধি করার এবং দ্বিতীয় বিভাগ যুক্ত করার সিদ্ধান্ত নেওয়া হয়। ১৯৮১-৮২ এর লিগ প্রতিযোগিতা র‌্যাঙ্কিং লিগ হিসাবে পরিচিত, ১৮ টি ক্লাব নিয়ে এটি অনুষ্ঠিত হয়,  শীর্ষ আটটি দল প্রথম বিভাগের জন্য এবং নীচের দশটি দল নতুন দ্বিতীয় বিভাগের জন্য যোগ্যতা অর্জন করে। পরে ১৯৮৪-৮৫ মৌসুমে প্রথম বিভাগের ক্লাবের সংখ্যা ১২ তে উন্নীত করা হয়।

১৯৯০ সালে স্থানীয় প্রতিযোগিতা পুনর্গঠন এবং পেশাদার ফুটবল লিগ প্রবর্তন করার সিদ্ধান্ত নেওয়া হয়। "দুই পবিত্র মসজিদের তত্ত্বাবধায়ক লিগ" নামে একটি নতুন লিগ চ্যাম্পিয়নশিপ গঠন করা হয়, এটি দুই-পর্যায়ের চ্যাম্পিয়নশিপ ছিল। প্রথম পর্যায়ে নিয়মিত ডাবল রাউন্ড-রবিন লিগ পদ্ধতিতে অনুষ্ঠিত হয় এবং শীর্ষ ৪ দল নকআউট পদ্ধতির ফাইনালপর্বে উন্নীত হয়, একে গোল্ডেন স্কোয়ার বলা হয়। ক্লাবগুলিকে পেশাদার ভিত্তিতে খেলোয়াড়দের স্বাক্ষর করার অনুমতি দেওয়া হয়েছিল যা লিগকে আধা পেশাদার লিগে পরিনত করে।

লিগটি ২০০৭ সালে পেশাদার লিগে পরিনত হয়।

২০০৮ সালের হিসাবে, সৌদি আরব থেকে প্রতি বছর চারটি দল এএফসি চ্যাম্পিয়ন্স লিগে খেলার যোগ্যতা অর্জন করে। এতে কিংস কাপের বিজয়ীর সাথে লিগের শীর্ষ তিনটি দল অন্তর্ভুক্ত রয়েছে। কিংস কাপের বিজয়ী যদি চারটি শীর্ষ দলের মধ্যে থাকে তবে চতুর্থ সেরা দলটি বর্ধিত দল হিসেবে যোগ্যতা অর্জন করে এবং কিংস কাপের বিজয়ী যদি চারটি শীর্ষ দলের নীচে থাকে তবে চতুর্থ দলটি যোগ্যতা অর্জন করবে না এবং তৃতীয় সেরা দলটি বর্ধিত দল হিসেবে যোগ্যতা অর্জন করবে।

পুরস্কারের অর্থমূল্য:

 প্রথম স্থান: ৩৮,০০,০০০ সৌদি রিয়াল 
 দ্বিতীয় স্থান: ২০,০০,০০০ সৌদি রিয়াল 
 তৃতীয় স্থান: ১০,০০,০০০ সৌদি রিয়াল

দলগুলির তালিকা (২০১৯-২০ মৌসুম) 

1:   আল-ফয়সালি তাদের হোম খেলাসমূহ আল মাজমা'তে খেলে। 

2:   আল-নাসর এবং আল-শাবাব হোম স্টেডিয়াম হিসাবে যুবরাজ ফয়সাল বিন ফাহাদ স্টেডিয়াম (২২,৫০০ আসন) ব্যবহার করে। 

3:   দামাক তাদের হোম খেলাসমূহ আভাতে খেলে।

চ্যাম্পিয়নদের তালিকা

ক্লাবের পারফরম্যান্স

সবচেয়ে সফল ক্লাবসমূহ

সবচেয়ে বেশি শিরোপা জয়ি শহর

সৌজন্যস্বত্ত্ব 
১৯৭৬ থেকে ২০০৯ সাল পর্যন্ত, সৌদি আরব ফুটবল লিগে কোন পৃষ্ঠপোষক ছিল না, ২০০৯ সালে এর পরিবর্তন ঘটে, জাইন ২০০৯-১০ মৌসুম থেকে শুরু চার বছরের জন্য সৌদি প্রফিশনাল লিগের পৃষ্ঠপোষক হিসাবে সৌদি ফুটবল অ্যাসোসিয়েশনের সাথে চুক্তি স্বাক্ষর করে। এরপর ২০১৩-১৪ থেকে ২০১৭-১৮ পর্যন্ত পৃষ্ঠপোষক ছিল আবদুল লতিফ জামিল।

সর্বোচ্চ গোলদাতা

সবচেয়ে বেশি গোল 

বোল্ডকৃত খেলোয়াড়গণ প্রো লিগে এখনও খেলছেন।

মৌসুম অনুযায়ী শীর্ষ গোলদাতা

আরও দেখুন 

 সৌদি আরব ফুটবল ফেডারেশন
 কিং কাপ 
 সৌদি সুপার কাপ

তথ্যসূত্র

বহিঃসংযোগ 
 সৌদি প্রো লিগের পরিসংখ্যান 
 সৌদি পেশাদার লিগ কমিশন   
 আবদুল লতিফ জামিল লিগ  
 ফিফা ডটকমে সৌদি আরব ফুটবল ফেডারেশন  
 সৌদি আরব - আরএসএসএফ.কম এ চ্যাম্পিয়নদের তালিকা 
 সৌদি প্রো লিগের সারাংশ

সৌদি পেশাদার লিগ
সৌদি আরবের ফুটবল লিগ
১৯৭৬-এ সৌদি আরবে প্রতিষ্ঠিত
১৯৭৬-এ প্রতিষ্ঠিত ক্রীড়া লিগ
এশিয়ার শীর্ষ স্তরের ফুটবল লিগ